টিভি ফুটেজে দেখা গেছে, স্কুল ড্রেস পরা হতাহত শিশুদের নিয়ে দৌড়াচ্ছে তাদের স্বজনরা। এক বাবা তার ক্ষত-বিক্ষত সন্তানের নিথর দেহ নিয়ে ছুটছেন এ আশায় যে, দ্রুত চিকিৎসা পেলে হয়তো এখনও বেঁচে যাবে তার আদরের সন্তান। এসব দৃশ্য এতটাই মর্মান্তিক যে, এগুলোর ওপর বেশিক্ষণ চোখ রাখার উপায় নেই। আহত শিশুদের অনেকেই নির্বাক হয়ে গেছে। সারা শরীর থেকে রক্ত ঝরলেও তাদের মুখে কোনো শব্দ নেই। ভয় আর প্রচণ্ড ব্যথায় তারা মুখের ভাষা হারিয়ে ফেলেছে।